Klaipėdos rajono savivaldybės tarybos nario Nerijaus Galvanausko

veiklos ataskaita už 2021 metus

2022-02-28, Gargždai

2021-ieji buvo vieni sunkiausių mano gyvenime – Covid ribojimai Lietuvoje ir Europoje, valdančiosios daugumos pasikeitimas Klaipėdos rajono savivaldybės taryboje, kolegos Albert Albertjan netekimas.

Metai prasidėjo krize valdančiojoje daugumoje. Buvęs administracijos direktorius nusprendė atsistatydinti, o meras užkulisiuose buvo „pastatytas“ rinktis – arba lieka administracijos direktorius, arba liberalai. Buvusiam direktoriui užkliuvome, nes liberalų frakcija buvo vieninga, principinga, mūsų poziciją dažnai paremdavo kitos valdančiosios daugumos frakcijos.

Nedetalizuosiu visų intrigų, pokalbių, nutylėjimų, bet esmė, kad LVŽS bandė dukart liberalus pašalinti iš koalicijos (antrąjį kartą ne tik liberalus, bet ir konservatorius). Antrąjį kartą jiems bandant kalbinti opozicines frakcijas, svarstėme dieną ir naktį, ar pasukti į opoziciją, ar bandyti sudaryti naują daugumą. Frakcijoje šnekėjomės, ar esam ką blogą padarę, už ką mus, ištikimus bendražygius, bandoma bausti? Nusprendėme, kad nieko blogo prieš save nesam padarę, kad greičiausiai LVŽS nori tapti visagalės įtakos partija, todėl pabandėme sulipdyti naują daugumą ir pavyko.

Dirbdami naujoje koalicijoje suformavome darbų programą, siekdami užtikrinti kiek įmanoma daugiau darbų tęstinumo iš buvusios daugumos.

Kartu su frakcija ypatingą dėmesį skyrėme:

1. Gargždų miesto, Sendvario ir kitų seniūnijų gatvėms, keliams ir kitai susisiekimo infrastruktūrai.
2. Padidintas privačių darželių finansavimas iki 250 Eur/vaikui leido kurtis naujiems bei plėstis jau veikiantiems privatiems darželiams.
3. Pradėta statyti Gargždų stotis, pradėtas tvarkyti Gargždų parkas.
4. Tęsiami pagrindinių šios kadencijos objektų projektavimo darbai – baseino ir krepšinio salių Gargždų miesto stadione, Gargždų kultūros namų, Savivaldybės pastato.
5. Užbaigtos Jakų mokyklos statybos, pradėtos procedūros viešosios ir privačios partnerystės būdu pastatyti Sendvario daugiafunkcį centrą.
6. Kartu su Lietuvos automobilių kelių direkcija, prisidedant mūsų Savivaldybei, užbaigta Klaipėdos/ Žalgirio gatvių rekonstrukcija Priekulėje. Baigti projektavimo darbai Kretingos pl., Tiltų g., remontui Gargždų mieste, bei Laisvės g. Veiviržėnuose atnaujinimui.

Liberalų sąjūdžio frakcijos pirmininkas Nerijus Galvanauskas

Klaipėdos raj. savivaldybės taryboje